**Obavijest za studente**

**o upisu u ljetni semestar i upisu obveznih i izbornih kolegija**

**putem Studomata**

Upis se obavlja sljedećim redoslijedom:

1. upis obveznih i izbornih kolegija u sustav ISVU – putem Studomata

(10. veljače. 2020. – 20. veljače 2020. god.); kolegiji se upisuju u skladu s redovima predavanja matičnog studija

1. upis u tajništvu

(24. veljače 2020. – 15. ožujka 2020. god. od 9:00 do 12:00 i od 13:00 do 14:30);

Nakon provjere upisa kolegija u sustav ISVU, u tajništvu se ovjerava indeks studentima koji imaju indeks. Ako plaćaju školarinu donose i potvrdu o uplati školarine, a uplatnicu su dobili na početku ak. god.

Studenti koji nemaju indeks, već iksicu, tj. e-indeks moraju doći potvrditi upis u tajništvu samo ako plaćaju školarinu (donose potvrdu o uplati školarine, a uplatnicu su dobili na početku ak. god.)

Svi studenti (osim apsolvenata) su upisninu uplatili na početku ak. god.

Apsolventi ne upisuju kolegije putem Studomata, već dolaze na upis u tajništvo gdje će dobiti i uplatnicu za ljetni semestar.

PUTEM STUDOMATA NE MOGU SE UPISATI SLJEDEĆI STUDENTI (upisuju se samo u tajništvu od 24. veljače do 15. ožujka 2020.):

- STUDENTI KOJI IMAJU PARCIJALU– kolegije iz parcijale upisuju u tajništvu odjela (prema rasporedu svakoga pojedinog odjela)

- APSOLVENTI

- STUDENTI KOJI IDU NA ERASMUS U LJETNOM SEMESTRU – upisuju kolegije iz ljetnog semestra po povratku s Erasmusa

SVAKI EVENTUALNI POGREŠNI UPIS PREDMETA PUTEM STUDOMATA PONIŠTITI ĆE SE.

**Podsjećamo generaciju studenata koja je preddiplomski studij upisala ak. god. 2012./2013. da im pravo studiranja traje do 30. rujna 2020.  Isto vrijedi i za generaciju studenata diplomskih studija koji su se upisali akad. god. 2014./2015. godine.**

Molimo da se za sve poteškoće sa Studomatom javite na *e-mail* ematassi@unizd.hr ili da dođete u Referadu (R. Boškovića 1, 1. kat, 4. ured).

**Upute o postupku prijave na predmete putem Studomata**

* Prije upisa kolegija na Studomatu obvezno provjerite **redove predavanja** svog upisanog studija (na mrežnoj stranici matičnog odjela ili ovdje:

<https://www.isvu.hr/javno/hr/vu269/nasprog/2009/nasprog.shtml> i **raspored predavanja:** <http://www.unizd.hr/studij-i-studiranje/akademski-kalendar/raspored-sati>te se na matičnom odjelu raspitajte za dodatne informacije o studiju. To je ujedno prilika da dobijete potrebne savjete i preporuke o odabiru izbornih kolegija. Za upis putem Studomata najbolje je napraviti popis kolegija koje želite upisati, ovisno o ponudi svakog pojedinog studija i o onome što vam odgovara po rasporedu predavanja (tako da izbjegnete kolizije). Popis bi osim željenih kolegija trebao sadržavati i eventualne rezervne kolegije, s obzirom na to da je upis na izborne kolegije ograničen upisnim kvotama.

* Prijavljujete se na Studomat koristeći elektronički identitet AAI@EduHr.
* Ako u ISVU sustavu nedostaje neki od obveznih osobnih podataka, Studomat će tražiti da ih upišete.
* Odabirete izborne i/ili obvezne kolegije.
* Odabir kolegija mora biti u skladu s pravilima o ECTS bodovnim kvotama navedenim na sučelju Studomata, odnosno u skladu s pravilima koja su navedena na **redovima predavanja koji su objavljeni na gore navedenoj mrežnoj stranici ili na mrežnoj stranici matičnog odjela**.
* Nakon odabira željenih kolegija provjerite vlastiti izbor i na kraju potvrdite upis kolegija.

#### **Važne napomene:**

* Kada jednom potvrdite i upišete odabrane kolegije, više ne možete promijeniti odabir kolegija putem Studomata.
* Za promjenu već odabranih i upisanih izbornih kolegija dužni ste javiti se u tajništvo odjela gdje će vam biti obrisan upisani kolegij i dodan neki drugi umjesto obrisanoga (ako nije ispunjena upisna kvota).
* Za upis kolegija iz nastavničkih kompetencija iz **diferenciranoga kurikuluma** potrebno je vidjeti koji se kolegiji nude na preddiplomskoj odnosno diplomskoj razini, a što je navedeno u redu predavanja koji možete vidjeti ovdje:

<http://www.unizd.hr/obrazovanje/uredi-za-studije/ured-za-preddiplomske-i-diplomske-studije/diferencirani-kurikulum>.

* Kolegije iz nastavničkih kompetencija iz **jezgrovnoga kurikuluma** – dvopredmetni diplomski studenti obaju nastavničkih smjerova upisuju prema studiju A1 odnosno studiju A2, što je navedeno u redu predavanja koji možete vidjeti ovdje:

[http://www.unizd.hr/obrazovanje/uredi-za-studije/ured-za-preddiplomske-i-diplomske-studije/jezgrovni-kurikulum. Na studij A1](http://www.unizd.hr/obrazovanje/uredi-za-studije/ured-za-preddiplomske-i-diplomske-studije/jezgrovni-kurikulum.%20Na%20studij%20A1) upisuje se predmet Teorija odgoja i obrazovanja u praksi, a na studij A2 predmeti Umijeće nastavnika i Psihologija obrazovanja II.

* Ako studenata upisanih na izborni kolegij ima manje od 10, taj se kolegij neće izvoditi. Ako student u prvome tjednu nastave otkrije da se izborni kolegij na koji se upisao ne izvodi, treba doći u tajništvo odjela radi promjene kolegija.